U-I-220/12
Natisni
Opravilna št.:
U-I-220/12
Datum odločitve:
20. 9. 2012
ECLI:
ECLI:SI:USRS:2012:U.I.220.12
Akt:
Zakon o spremembah in dopolnitvah Zakona o pravilih cestnega prometa (Uradni list RS, št. 57/12) (ZPrCP), 66. čl.
Izrek:
Pobuda za začetek postopka za oceno ustavnosti 66. člena Zakona o spremembah in dopolnitvah Zakona o pravilih cestnega prometa (Uradni list RS, št. 57/12) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Bernarda Kobol, Kočevje
Datum vloge:
27. 8. 2012
Vrsta odločitve:
sklep
Vrsta rešitve:
zavrženje
Dokument:
US29839
Dokument v PDF obliki:
U-I-220-12.pdf
147 KB
Prenesite datoteko
U-I-220/12-4
20. 9. 2012
SKLEP
Ustavno sodišče je v postopku za preizkus pobude Bernarde Kobola, Kočevje, na seji 20. septembra
sklenilo:
Pobuda za začetek postopka za oceno ustavnosti 66. člena Zakona o spremembah in dopolnitvah Zakona o pravilih cestnega prometa (Uradni list RS, št. 57/12) se zavrže.
OBRAZLOŽITEV
1. Pobudnica izpodbija v izreku tega sklepa navedeni predpis. Navaja, da je Zakon o spremembah in dopolnitvah Zakona o pravilih cestnega prometa (ZPrCP-A) začel veljati že 28. 7. 2012, izpodbijani člen pa določa, da se začne uporabljati šele 1. 9. 2012. Zatrjuje, da je takšna ureditev v neskladju s pravno varnostjo, z načelom zakonitosti in s 154. členom Ustave, saj določa uporabo zakona kasneje kot nastopi njegova veljavnost in posledično zahteva, da se do začetka uporabe že veljavnega zakona uporabljajo določbe prejšnjega, torej neveljavnega zakona. Pobudnica Ustavnemu sodišču smiselno predlaga, naj ugotovi neskladje izpodbijanega člena z Ustavo.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Pobudnica pobudi sicer prilaga kopijo plačilnega naloga, vendar zoper njega ni vložila tudi ustavne pritožbe. Iz razlogov, navedenih v citiranem sklepu, pobudnica ne izkazuje pravnega interesa za začetek postopka za oceno ustavnosti izpodbijane določbe. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik